stanford-oval/wikipedia huggingface dataset:
ไอศกรีมหอยนางรม

Savory ice cream made from oysters
| --- | --- |
ประเภท: ไอศกรีม
แหล่งกำเนิด: สหรัฐ
ไอศกรีมหอยนางรม (อังกฤษ: oyster ice cream) เป็นรสชาติของไอศกรีมที่มีรสคาว หลังจากได้รับการบันทึกไว้ในตำราอาหารในศตวรรษที่ 19 และถูกลืมเลือนเป็นเวลาอีกสองศตวรรษต่อมา จนกระทั่งรสชาติของไอศกรีมก็ได้รับการนำเสนอในงานเทศกาลหอยนางรมหลายงานในศตวรรษที่ 21
ประวัติ

หลักฐานทางประวัติศาสตร์ของไอศกรีมรสหอยนางรมเพียงแหล่งเดียวมีอยู่ในตำราอาหารของแมรี แรนดอล์ฟ (Mary Randolph) ชื่อ เดอะเวอร์จิเนียเฮาส์ไวฟ์ (The Virginia Housewife) ซึ่งตีพิมพ์ในปี ค.ศ. 1824  สูตรมีดังนี้
ครีมหอยนางรม: ทำซุปเข้มข้น (ดูวิธีทำซุปหอยนางรม) กรองออกจากหอยนางรมแล้วแช่แข็ง
OYSTER CREAM  Make a rich soup, (see directions for oyster soup,) strain it from the oysters, and freeze it.
ซุปหอยนางรม: นำหอยนางรม 2 ควอร์ตมาล้างน้ำและสะเด็ดน้ำ ใส่ลงในน้ำ 3 ควอร์ต ใส่หัวหอม 3 หัวสับ แฮมไร้มัน 2-3 แผ่น พริกไทยและเกลือ ต้มจนงวดลงครึ่งหนึ่ง กรองผ่านตะแกรง เทส่วนของเหลวกลับลงในหม้อ ใส่หอยนางรมสดหนึ่งควอร์ต ต้มจนสุก และทำให้ซุปข้นขึ้นด้วยการใส่แป้ง 4 ช้อนพูน ครีมเข้มข้น 2 กิล และไข่แดงของไข่ที่ออกใหม่ 6 ฟอง ตีให้เข้ากันดี ต้ม 2–3 นาที ระวังอย่าให้แป้งจับตัวเป็นก้อน เสิร์ฟพร้อมกับหอยนางรมตัวสุดท้ายที่ใส่ลงไป หากชอบรสชาติของไทม์ อาจใส่เพิ่มเล็กน้อย แต่ระวังอย่าต้มนานเกินจนทำทำให้ซุปเปลี่ยนสี
OYSTER SOUP  Wash and drain two quarts of oysters, put them on with three quarts of water, three onions chopped up, two or three slices of lean ham, pepper and salt; boil it till reduced one-half, strain it through a sieve, return the liquid into the pot, put in one quart of fresh oysters, boil it till they are sufficiently done, and thicken the soup with four spoonsful of flour, two gills of rich cream, and the yelks of six new laid eggs beaten well; boil it a few minutes after the thickening is put in. Take care that it does not curdle, and that the flour is not in lumps; serve it up with the last oysters that were put in. If the flavour of thyme be agreeable, you may put in a little, but take care that it does not boil in it long enough to discolour the soup.
ตรงกันข้ามกับรายงานข่าวต่าง ๆ ในศตวรรษที่ 21 ไอศกรีมหอยนางรมไม่ได้เสิร์ฟในวันขอบคุณพระเจ้าครั้งแรก ทั้งไม่เป็นของชอบของประธานาธิบดีจอร์จ วอชิงตัน และไม่ได้เสิร์ฟในทำเนียบขาวโดยโดลลีย์ เมดิสัน และมาร์ก ทเวน ก็ไม่ได้เขียนถึงในนวนิยายเรื่องการผจญภัยของทอม ซอว์เยอร์ (The Adventures of Tom Sawyer)
ศตวรรษที่ 21

โฆเซ อันเดรส เชฟและเจ้าของร้านอาหาร กล่าวว่า ไอศกรีมหอยนางรมทำโดยการ "อุ่นหอยนางรมและครีมด้วยไฟอ่อน ๆ" ("gently heating oysters and cream") ก่อนนำไปแช่แข็ง รอเบิร์ต แบรนต์ลีย์ (Robert Brantley) นักประวัติศาสตร์ด้านอาหารอธิบายเกี่ยวกับไอศกรีมหอยนางรมในทศวรรษ 1800 ว่า “โดยหลักแล้ว...ซุปหอยนางรมแช่แข็ง พวกเขาเสิร์ฟแบบไม่หวาน" ("[e]ssentially...frozen oyster chowder. They served it unsweetened") ไอศกรีมหอยนางรมมีรสคาวเมื่อเทียบกับไอศกรีมอื่น ๆ ที่มีรสหวาน  ลอร์เรน อีตัน (Lorraine Eaton) จากหนังสือพิมพ์ เดอะเวอร์จิเนียน-ไพลอต (The Virginian-Pilot) เขียนว่าเพื่อนร่วมงานของเธอคนหนึ่งในที่ทำงาน "เกือบอาเจียน" ("had nearly thrown up") หลังจากชิมไอศกรีมหอยนางรมโฮมเมดของอีตัน ส่วนคนอื่นวิจารณ์รสชาติไอศกรีมในเชิงชื่นชอบ
ไอศกรีมหอยนางรมสองแบบได้รับการนำเสนอในเทศกาลหอยนางรมโคลเชสเตอร์ ในเมืองโคลเชสเตอร์ เทศมณฑลเอสเซกซ์ ในเดือนกันยายน ค.ศ. 2012 ไอศกรีม "หอยนางรมและขิง" (Oyster-and-ginger) ได้รับการเสิร์ฟในเทศกาลหอยนางรมครั้งที่ 23 ที่อาร์คาตาเมนสตรีตในเดือนมิถุนายน ค.ศ. 2013
แหล่งข้อมูลอื่น

The Long, Weird History and Mythology of Oyster Ice Cream
เทสลาออโตเมชัน

| --- | --- |

ชื่อเดิม: โกรห์มานน์ เอ็นจิเนียริง จีเอ็มบีเอช (ค.ศ. 1983–2017)
ประเภท: บริษัทลูก
อุตสาหกรรม: วิศวกรรม
ก่อตั้ง: 1983; 42 ปีที่แล้ว (1983)
ผู้ก่อตั้ง: เคลาส์ โกรห์มานน์
สำนักงานใหญ่: พริม, เยอรมนี
บุคลากรหลัก:   โลธาร์ ทอมเมส  ไมเคิล มีนส์  สเตฟาน เวิร์กมันน์ 
พนักงาน: 1,390 (ค.ศ. 2024)
บริษัทแม่: Tesla, Inc. (ค.ศ. 2017–ปัจจุบัน)
เว็บไซต์: teslaautomation.de/en/
เทสลา ออโตเมชัน จีเอ็มบีเอช (อังกฤษ: Tesla Automation GmbH; เดิมชื่อ โกรห์มานน์ เอ็นจิเนียริง จีเอ็มบีเอช) เป็นบริษัทวิศวกรรมระบบอัตโนมัติในประเทศเยอรมนี มีสำนักงานใหญ่อยู่ที่พริม ในรัฐไรน์ลันด์-พาลาทิเนต บริษัทดำเนินการศูนย์พัฒนาในนอยทราอูบลิง บาวาเรีย รวมถึงสำนักงานย่อยในแชนด์เลอร์ รัฐแอริโซนา และเซี่ยงไฮ้ ประเทศจีน บริษัทก่อตั้งขึ้นในปี ค.ศ. 1983 โดยเคลาส์ โกรห์มานน์ และถูกซื้อกิจการโดยบริษัทเทสลาในเดือนมกราคม ค.ศ. 2017 โดยเคลาส์ โกรห์มานน์ถูกถอดถอนจากตำแหน่งหลังจากมีความขัดแย้งกับอีลอน มัสก์ ซีอีโอของเทสลา
ผลิตภัณฑ์ของบริษัทประกอบด้วยเครื่องจักรสำหรับผลิตไมโครโปรเซสเซอร์และชิปหน่วยความจำ, เซ็นเซอร์แอร์แบ็ก และตัวควบคุมพวงมาลัยเพาเวอร์ รวมถึงระบบสำหรับผลิตซีลประตูและหลังคารถยนต์, เซลล์แบตเตอรี่ลิเธียมไอออน และโมดูล นอกจากนี้ยังผลิตหุ่นยนต์ที่ใช้ในสายการผลิตแบตเตอรี่และอุปกรณ์อิเล็กทรอนิกส์
บริษัททำงานร่วมกับมหาวิทยาลัยในหลักสูตรการศึกษาระดับปริญญาด้านวิศวกรรมเครื่องกลและกระบวนการอัตโนมัติของหุ่นยนต์ นอกจากนี้ยังจัดการอบรมในสาขาการออกแบบผลิตภัณฑ์เชิงเทคนิค, กลไกอุตสาหกรรม, การปฏิบัติงานซีเอ็นซี, เทคโนโลยีการก่อสร้าง, ไอที, เมคคาทรอนิกส์ และเทคโนโลยีอิเล็กทรอนิกส์อุตสาหกรรม
ศิริพิชญ์ วิมลโนช

| ศิริพิชญ์ วิมลโนช |
| --- | --- |
เกิด: 31 กรกฎาคม พ.ศ. 2519 (48 ปี) ศิริพิชญ์ กฤษณะเศรณี จังหวัดราชบุรี ประเทศไทย
คู่สมรส: ปริยะ วิมลโนช (2549 - ปัจจุบัน)
บุตร: 2 คน
อาชีพ: นักแสดง, ผู้ผลิตละครโทรทัศน์
ปีที่แสดง: พ.ศ. 2539 - ปัจจุบัน
ผลงานเด่น: เจ้านางทองพญา จาก เพลิงพระนาง   พรรณทิพย์ จาก ทายาทอสูร   กิ่งแก้ว จาก เมียจำเป็น   ปานทิพย์ จาก คนตาทิพย์   จันทร์แรม จาก ห้องหุ่น   พระแก้วฟ้า จาก กษัตริยา   นันทวัน จาก โซ่เวรี
สังกัด: กันตนา   มากกว่าฝัน (ช่อง7)
ศิริพิชญ์ วิมลโนช หรือ กีตาร์ เป็นนักแสดงชาวไทย
ประวัติ

ศิริพิชญ์ วิมลโนช (สกุลเดิม กฤษณะเศรณี) เกิดวันที่ 31 กรกฎาคม พ.ศ. 2519 เป็นบุตรสาวของ สมชาย กฤษณะเศรณี นักดนตรีและโปรดิวเซอร์ จบการศึกษาระดับปริญญาตรีจาก คณะครุศาสตร์ จุฬาลงกรณ์มหาวิทยาลัย ขณะเป็นนิสิตได้เป็นนักร้องของ ชมรมดนตรีสากล สโมสรนิสิตจุฬาลงกรณ์มหาวิทยาลัย (C.U.Band) และต่อมาได้ศึกษาระดับปริญญาโทที่ จุฬาลงกรณ์มหาวิทยาลัย เช่นกัน มักจะได้รับบทนางร้ายเสมอในผลงานละคร
ต่อมาได้แต่งงานกับ เตอร์-ปริยะ วิมลโนช เมื่อวันที่ 19 พฤศจิกายน พ.ศ. 2549 ที่โรงแรมโอเรียนเต็ล และได้คลอดลูกสาวคนแรกคือ ตั้งตา-รชาดา วิมลโนช เมื่อวันที่ 15 กันยายน พ.ศ. 2552 หลังจากรอคอยมาถึง 2 ปี ต่อมาอีก 2 ปีกว่า เธอก็ได้คลอดลูกชายคนแรกที่ชื่อ เติมเต็ม
นอกจากจะเป็นนักแสดงแล้ว กีตาร์ก็ยังทำร่วมหุ้นทำธุรกิจกับ พลอย-เฌอมาลย์ บุญยศักดิ์, ธัญญ่า-ธัญญาเรศ รามณรงค์ และ วุ้นเส้น-วิริฒิพา ภักดีประสงค์ เปิดร้านขายช็อปสำหรับสตรี และศูนย์ดูแลผิวพรรณ Bio Therapeutic ชื่อ "Her Nails" อยู่ที่ซอยทองหล่ออีกด้วย
ปัจจุบันเป็นประชาสัมพันธ์ให้บริษัทกันตนา
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2539 | รักเร่ เร่ร้างรัก |  | ช่อง 7 |
| 2539 | เพลิงพระนาง | เจ้านางทองพญา / พระนางหน่อเจ้าหลวงทองพญา | ช่อง 5 |
| 2539 | ไม้ดัด |  | ช่อง 5 |
| 2540 | ดอกไม้ริมทาง |  | ช่อง 5 |
| 2540 | รอยอดีต |  | ช่อง 7 |
| 2541 | วัยร้าย วัยรัก |  | ช่อง 3 |
| 2542 | ตามรอยรัก |  | ช่อง 7 |
| 2542 | สลักจิต | พิมพ์ | ช่อง 3 |
| 2543 | โสนบานเช้า คัดเค้าบานเย็น |  | ช่อง 7 |
| 2543 | โลกทั้งใบให้นายคนเดียว |  | ช่อง 7 |
| 2544 | ทายาทอสูร | พรรณทิพย์ | ช่อง 7 |
| 2544 | เมียจำเป็น | กิ่งแก้ว | ช่อง 7 |
| 2544 | ดาวหลงฟ้า ภูผาสีเงิน | เหวยกัง (ปลอมตัวจอมโจรผู้หญิง) | ช่อง 7 |
| 2544 | ไฟกามเทพ | ทีรตา | ช่อง 3 |
| 2544 | แม่มดยอดยุ่ง |  | ช่อง 7 |
| 2545 | ลูกผู้ชายหัวใจเพชร |  | ช่อง 7 |
| 2545 | คนตาทิพย์ | ปานทิพย์ | ช่อง 7 |
| 2546 | กษัตริยา | พระแก้วฟ้า | ช่อง 5 |
| 2546 | มหาราชกู้แผ่นดิน | พระแก้วฟ้า | ช่อง 5 |
| 2546 | ห้องหุ่น | จันทร์แรม | ช่อง 7 |
| 2546 | แดนซ์ไม่เซ่อเลยเจอรัก | (รับเชิญ) | ช่อง 7 |
| 2547 | ไปแล้วกลับ หลับแล้วตื่น ฟื้นเพื่อเธอ |  | ไอทีวี |
| 2547 | ขายตรง ส่งรัก | ลิซ่า | ช่อง 7 |
| 2549 | อนันตาลัย |  | ไอทีวี |
| 2549 | ตะวังชิงพลบ | อรรุจิ | ช่อง 7 |
| 2549 | เพื่อนรักเพื่อนร้าย | จีรวรรณ (รับเชิญ) | ช่อง 7 |
| 2550 | ภูตพยาบาท |  | ไอทีวี |
| 2550 | นะโม ฮีโร่ผู้น่ารัก |  | ไอทีวี,ไทยพีบีเอส |
| 2551 | รายากูนิง |  | ไทยพีบีเอส |
| 2551 | เสี่ยงลวงเสี่ยงรัก | พิมพ์ผกา | ช่อง 7 |
| 2553 | ทีมซ่าท้าฝัน | ไฉไล | ช่อง 7 |
| 2554 | เสือสั่งฟ้า | อาม่า | ช่อง 7 |
| 2554 | ในรอยรัก | เกวลิน | ช่อง 7 |
| 2555 | ไฟมาร | พี่จ๋า | ช่อง 7 |
| 2556 | วันนี้ที่รอคอย | เทเรซ่า | ช่อง 7 |
| 2556 | คุณชายเลี้ยงหมู คุณหนูเลี้ยงแกะ | รัญญา | ช่อง 7 |
| 2557 | แหม่มจ๋า | อรชร | ช่อง 7 |
| 2557 | หนีก็ล่า ซ่าก็รัก | ปุ๊ก | ช่อง 7 |
| 2557 | รักเต็มบ้าน | เจ๊พรสวรรค์ ขยันมาก | ช่อง 7 |
| 2557 | คุณผีที่รัก | เอมี่ | ช่อง 7 |
| 2560 | น้ำเซาะทราย | คุณหญิงพรรณราย | ช่อง 7 |
| 2561 | ลูกไม้ลายสนธยา | รัตนพรรณ | ช่อง 7 |
| 2563 | พรหมพิศวาส | น้ำหวาน (รับเชิญ) | ช่อง 7 |
| 2563 | โซ่เวรี | นันทวัน | ช่อง 7 |
| 2566 | สร้อยนาคี | ชลาลัย | ช่อง 7 |
| 2567 | ในรอยทราย | ต้องตา (น้า​ตา)​ | ช่อง 7 |
| 2567 | เล่ห์มยุรา | เสาวนีย์ | ช่อง 7 |
ผลงาน > รางวัล

คอฟฟี่เมตสเตจชาเลนท์ ปี 2538
ผู้จัดละคร > เพลงประกอบละคร

เพลง บ้านบุษบาบัณ (ประกอบละครเรื่อง บ้านบุษบาบัณ) (2540)
เพลง หุบเขากินคน (ประกอบละครเรื่อง หุบเขากินคน) คู่กับ พลังธรรม กล่อมทองสุข (2540)
เพลง กุหลาบที่ไร้หนาม (ประกอบละครเรื่อง กุหลาบที่ไร้หนาม) (2540)
แหล่งข้อมูลอื่น

Hi5 ของกีตาร์ ศิริพิชญ์
อรัญญา นามวงศ์

| อรัญญา นามวงศ์ |
| --- | --- |

สารนิเทศภูมิหลัง
เกิด: 4 กันยายน พ.ศ. 2490 (77 ปี) จังหวัดลพบุรี ประเทศไทย
คู่สมรส: เศรษฐา ศิระฉายา
บุตร: 1 คน
อาชีพ: นักแสดง ผู้จัดละคร ผู้อำนวยการสร้างภาพยนตร์
ปีที่แสดง: พ.ศ. 2509–ปัจจุบัน
ผลงานเด่น: บ้านทรายทอง / พจมาน สว่างวงศ์ (2511) อีแตน (2511) เกาะสวาทหาดสวรรค์ (2512) โทน (2513)
อรัญญา นามวงศ์ มีชื่อจริงว่า อัญชลี ศิระฉายา (สกุลเดิม ชอบประดิษฐ์) ชื่อเล่น เปี๊ยก (4 กันยายน พ.ศ. 2490) เป็นนักแสดงชาวไทย มีผลงานแสดงคู่กับสมบัติ เมทะนี จำนวนหลายเรื่อง จนนับเป็นนักแสดงคู่ขวัญคู่หนึ่ง
ประวัติ

อรัญญาเกิดในค่ายทหาร อำเภอเมืองลพบุรี จังหวัดลพบุรี เป็นบุตรสาวของพันเอก เสงี่ยม ชอบประดิษฐ์ ( 2451-2522) กับสุรางค์ ชอบประดิษฐ์ (2457-2540) สำเร็จการศึกษาจากโรงเรียนวรรณวิทย์ โรงเรียนโยนออฟอาร์ค โรงเรียนอัมพรไพศาล และโรงเรียนสตรีสันติราษฎร์บำรุง
เริ่มเข้าสู่วงการตั้งแต่อายุ 16 ปี ด้วยการเข้ามาเป็นนักร้องวงสุนทราภรณ์ต่อมาได้ลาออกเพื่อไปประกวดนางสาวไทย ได้ตำแหน่งรองซึ่ง อาภัสรา หงสกุล ได้ตำแหน่งนางสาวไทยปีนั้น ได้แสดงละครโทรทัศน์ครั้งแรกกับคณะกัญชลิกาที่ ช่อง 4 บางขุนพรหม เรื่อง บ้านทรายทอง รับบทพจมาน สว่างวงศ์ (ก่อนหน้า เคยเป็นนักแสดงรับเชิญและร้องเพลงประกอบภาพยนตร์คู่กับชรินทร์ นันทนาครใน ลมหนาว กำกับโดย พันคำ)
อรัญญาเป็นนางเอกจอเงินครั้งแรกในภาพยนตร์ 35 มม.เสียงในฟิล์มของละโว้ภาพยนตร์  คู่กับ มิตร ชัยบัญชา เรื่อง อีแตน พ.ศ. 2511 ซึ่งต้องขับร้องเพลงประกอบด้วย เรื่องนี้ประสบความสำเร็จอย่างสูง (เรื่องอื่นที่นำแสดงในช่วงนั้นเป็นหนัง 16 มม.) ตามด้วยหนังเพลงฟอร์มใหญ่ของละโว้ในต้นปีต่อมา  เกาะสวาทหาดสวรรค์ พ.ศ. 2512 คู่กับ สมบัติ เมทะนี ได้สร้างความประทับใจแก่ผู้ชมอีกครั้ง หลายเพลงที่ขับร้องไว้ในเรื่องนี้โดยเฉพาะเพลง "รักแท้" (แก้ว อัจฉริยะกุล-สมาน กาญจนะผลิน) เป็นที่จดจำกล่าวถึงกันทั่วไป จากเรื่องนี้ทั้งคู่ได้ร่วมงานกันอีกเป็นจำนวนมาก
เรื่องที่สร้างชื่อเสียงโดดเด่นสูงสุดของยุคนั้น คือ โทน พ.ศ. 2513 กำกับโดย เปี๊ยก โปสเตอร์ แสดงคู่กับ ไชยา สุริยัน ซึ่งกล่าวได้ว่าอื้อฉาวมากในสมัยนั้นเพราะเป็นนางเอกคนแรกของวงการภาพยนตร์ไทยที่มีฉากสื่อเป็นนัยว่าต้องตกเป็นของผู้ร้าย (สอาด เปี่ยมพงษ์สานต์) จากการกล้าตัดสินใจเสี่ยงรับแสดงบทที่ไม่เคยมีนางเอกหนังไทยทำมาก่อน ส่งผลให้ทั้งภาพยนตร์และดาราเป็นที่กล่าวขวัญกันทั่วเมืองไทย ขณะที่ผู้ชมคอหนังไทยไม่อาจยอมรับได้อย่างเต็มใจนัก
นอกจากนี้เธอเคยรับบทคนขอทาน ใน ไม่มีคำตอบจากสวรรค์, บทนักฆ่าหลายบุคลิก ใน ล่า ร่วมกับ ลลนา สุลาวัลย์ แม้กระทั่งรับบทนำในภาพยนตร์ที่แสดงออกทางเพศอย่างร้อนแรงช่วงปลายทศวรรษ 2510 เช่น ตลาดอารมณ์, คืนนี้ไม่มีพระจันทร์, ไฟรักสุมทรวง, มีนัดไว้กับหัวใจ, จันดารา ฯลฯ รวมทั้งบทนำที่มีตอนจบแปลก ๆ เสียดสีแนวเรื่องหนังไทยใน รักคุณเข้าแล้ว ของ หม่อมเจ้าชาตรีเฉลิม ยุคล และมีบทบาทเด่นอีกหลายเรื่อง เช่น แสนพยศ, ดาวรุ่ง, เจ้าหญิง, กลัวเมีย, แก้วสารพัดนึก, งูเก็งกอง ภาค 2 , ชลาลัย, เจ้าแม่ ฯลฯ
และเป็นผู้อำนวยการสร้างภาพยนตร์และร่วมแสดงนำใน แด่คุณครูด้วยคมแฝก (2518) และนรกตะรุเตา (2519) ของ รณภพฟิล์มและ อย่าลืมฉัน (2520) ของ อัญชลีโปรดัคชัน อรัญญามีนักแสดงที่ชื่นชอบเป็นพิเศษคือ หม่อมชั้น พวงวัน ดาราตลกหญิงอาวุโสในช่วงยุคทองของหนังไทย (16 มม.)
ชีวิตส่วนตัว

สมรสกับเศรษฐา ศิระฉายา ทั้งคู่มีบุตรสาวคือ พุทธธิดา ศิระฉายา  ปัจจุบัน หันมาเป็นผู้จัดละคร และแสดงละครเป็นครั้งคราว
คืนวันที่ 7 กันยายน พ.ศ. 2554 อรัญญาเข้ารักษาตัวฉุกเฉินที่โรงพยาบาลจุฬาลงกรณ์ เนื่องจากกล้ามเนื้อด้านซ้ายอ่อนแรงและมุมปากเบี้ยว วันรุ่งขึ้น ศาตราจารย์อดิศร ภัทราดูรย์ คณบดีคณะแพทยศาสตร์ของโรงพยาบาลแถลงข่าวว่า เธอมีเลือดออกในส่วนลึกของสมองข้างขวา และมีก้อนเลือดประมาณสองเซนติเมตร เลือดเปราะและแตกเนื่องมาจากความดันโลหิตสูงมาเป็นเวลานาน ต้องรักษาด้วยกายภาพบำบัดเพื่อฟื้นฟูร่างกาย
ผลงานการแสดง > ละครโทรทัศน์

ค่าของคน ทางช่อง 4 (2511)
บ้านทรายทอง ทางช่อง 4 (2512)
คุณผู้หญิง ทางช่อง 5 (2523)
ข้างหลังภาพ ทางช่อง 5 (2524)
กาแกมหงส์ ทางช่อง 7 (2528)
กาหลงฝูง ทางช่อง 9 (2529)
ค่าแห่งชีวิต ทางช่อง 5 (2530)
เพื่อนรัก ทางช่อง 3 (2536)
ทวิภพ ทางช่อง 7 (2537)
3 หนุ่ม 3 มุม ทางช่อง 7 (2537)
ร่มฉัตร ทางช่อง 3 (2538)
เกาะสวาท หาดสวรรค์ ทางช่อง 7 (2539)
ด้วยแรงอธิษฐาน ทางช่อง 7 (2539)
เด็กชายจากดาวอื่น ทางช่อง 3 (2539)
จัดสรรหรรษา ทางช่อง 3 (2539)
เขมรินทร์ อินทิรา ทางช่อง 5 (2540)
เก็บใจไว้เพื่อรัก ทางช่อง 3 (2540)
ลูกตาลลอยแก้ว ทางช่อง 7 (2541)
บังเกิดเกล้า ทางช่อง 3 (2541)
ร่วมงานรัก ทางช่อง 3 (2541)
ดวงใจกระซิบรัก ทางช่อง 3 (2541)
ขุนช้างขุนแผน ทางช่อง 3 (2542)
โดมทอง ทางช่อง 7 (2542)
ชายในฝัน ทางช่อง 5 (2542)
พิศวาสอลเวง ทางช่อง 7 (2542)
เมียหลวง ทางช่อง 7 (2542)
รักสุดท้ายที่ปลายฟ้า ทางช่อง 3 (2542)
ประกาศิตเงินตรา ทางช่อง 3 (2543)
ดั่งสายน้ำไหล ทางช่อง 7 (2543)
ใต้ร่มไม้เลื้อย เรือนศิรา ทางช่อง 7 (2543)
น้ำผึ้งขม ทางช่อง 3 (2543)
ไฟรักไฟพิศวาส ทางช่อง 5 (2543)
เมืองมายา ทางช่อง 5 (2543)
กากเพชร ทางช่อง3 (2544)
เก็บแผ่นดิน ทางช่อง 7 (2544)
เลือดหงส์ ทางช่อง 5 (2544)
ไฟน้ำค้าง ทางช่อง 5 (2544)​
บ่วงบรรจถรณ์ ทางช่อง 7 (2545)
อิเหนา ทางช่อง 3 (2545)
ปีกมาร ทางช่อง 3 (2545)
ละอองเทศ ทางช่อง 3 (2545)
คุณย่าดอตคอม ทางช่อง 3 (2546)
เมืองดาหลา ทางช่อง 7 (2546)
เขียวหวาน 2001 ทางช่อง 3(2547)
หน้ากาก ทางช่อง 7 (2547)
รัตตมณี ทางช่อง 3 (2547)
เพลงผ้าฟ้าล้อมดาว ทางช่อง 7 (2547)
เจ้าสาวสลัม ทางช่อง 3 (2547)
คุณชายทรานซิสเตอร์ ทางช่อง 3 (2548)
แคนลำโขง ทางช่อง 7 (2549)
ตะวันชิงพลบ ทางช่อง 7 (2549)
ปิ่นมุก ทางช่อง 7 (2549)
วีรกรรมทำเพื่อเธอ ช่อง 3 (2549)
อมฤตาลัย ทางช่อง 3 (2549)
เหตุเกิดในครอบครัว ทางช่อง 3 (2550)
ทะเลสาบนกกาเหว่า ทางช่อง 7 (2550)
ดอกฟ้ายาใจ ทางช่อง 7 (2550)
กาษา นาคา ทางช่อง 7 (2550)
คือสายใยแห่งรัก ทางช่อง 5 (2550)
คมแฝก ทางช่อง 7 (2551)
หีบหลอนซ่อนวิญญาณ ทางช่อง 5 (2551)
รุกฆาต ทางช่อง 7 (2552)
บ่วงหงส์ ทางช่อง 7 (2552)
ตราบาปสีขาว ทางช่อง 5 (2553)
หัวใจอุ่นรัก ทางช่อง ไทยพีบีเอส (2553)
เล่ห์​มยุรา​ ทางช่อง 7HD (2567)​
คณะมนตรีความมั่นคงแห่งสหประชาชาติ

ระวังสับสนกับ คณะมนตรีความมั่นคงแห่งชาติ
| --- | --- |

ห้องประชุมคณะมนตรีความมั่นคงในนครนิวยอร์ก
ชื่อย่อ: UNSC
ก่อตั้ง: 24 ตุลาคม 1945; 79 ปีก่อน (1945-10-24)
ประเภท: เสาหลัก
สถานะตามกฎหมาย: ดำเนินการอยู่
สํานักงานใหญ่: นครนิวยอร์ก สหรัฐ
สมาชิก  : สมาชิกถาวร:  จีน  ฝรั่งเศส  รัสเซีย  สหราชอาณาจักร  สหรัฐอเมริกาสมาชิกไม่ถาวร:  แอลจีเรีย  เดนมาร์ก  ปากีสถาน  กรีซ  กายอานา  ปานามา  เซียร์ราลีโอน  สโลวีเนีย  โซมาเลีย  เกาหลีใต้
ประธาน: แอลจีเรีย (มกราคม 2025)
องค์กรปกครอง: สหประชาชาติ
เว็บไซต์: un.org/securitycouncil
   รัฐแอฟริกัน (3)   รัฐเอเชีย-แปซิฟิก (3)   รัฐยุโรปตะวันออก (2)   รัฐละตินอเมริกาและแคริบเบียน (2)   รัฐยุโรปตะวันตกและรัฐอื่น ๆ (5)
คณะมนตรีความมั่นคงแห่งสหประชาชาติ (อังกฤษ: United Nations Security Council; UNSC) เป็นหนึ่งใน 6 เสาหลักของสหประชาชาติ และเป็นองค์กรในสหประชาชาติที่มีอิทธิพลรองลงมาจากสมัชชาใหญ่ เป็นองค์กรที่มีอำนาจในการเรียกระดมพลจากรัฐสมาชิกในสหประชาชาติเพื่อจัดตั้งเป็นกองกำลังรักษาสันติภาพเข้าไปปฏิบัติหน้าที่รักษาสันติภาพในประเทศและสงครามต่าง ๆ และยังมีอำนาจในการคว่ำบาตรทางเศรษฐกิจต่อประเทศต่าง ๆ
สมาชิก

คณะมนตรีนี้ประกอบด้วยสมาชิกถาวร (Permanent members) 5 ประเทศ คือ จีน ฝรั่งเศส รัสเซีย สหราชอาณาจักร และสหรัฐ และสมาชิกไม่ถาวร (Non-permanent members) 10 ประเทศ ซึ่งมาจากการเลือกตั้ง โดยมีวาระการดำรงตำแหน่ง 2 ปี และไม่สามารถลงสมัครรับเลือกตั้งซ้ำได้ในทันทีเมื่อหมดวาระ
สมาชิก > สมาชิกถาวร

| รัฐชาติ | รัฐผู้แทนในปัจจุบัน | รัฐผู้แทนในอดีต |
| --- | --- | --- |
| จีน |  สาธารณรัฐประชาชนจีน (ตั้งแต่ 1971) |  สาธารณรัฐจีน  (1945–1949, 1949–1971) |
| ฝรั่งเศส |  สาธารณรัฐฝรั่งเศสที่ 5 (ตั้งแต่ 1958) |  รัฐบาลชั่วคราวแห่งสาธารณรัฐฝรั่งเศส (1945–1946)  สาธารณรัฐฝรั่งเศสที่ 4 (1946–1958) |
| รัสเซีย |  สหพันธรัฐรัสเซีย (ตั้งแต่ 1991) |  สหภาพสาธารณรัฐสังคมนิยมโซเวียต (1945–1991) |
| บริติช |  สหราชอาณาจักร (ตั้งแต่ 1945) | — |
| อเมริกัน |  สหรัฐอเมริกา (ตั้งแต่ 1945) | — |
ประเทศสมาชิกถาวรของคณะมนตรีความมั่นคงแห่งสหประชาชาติ
ประเทศสมาชิกถาวรดั้งเดิมของคณะมนตรีความมั่นคงแห่งสหประชาชาติในปี ค.ศ. 1945 (น้ำเงินเข้ม) รวมอาณานิคม (น้ำเงินอ่อน)
สมาชิก > สมาชิกไม่ถาวร

การเลือกตั้งสมาชิกไม่ถาวรของ UNSC จะแบ่งตามกลุ่มภูมิภาค 5 กลุ่ม ได้แก่ กลุ่มเอเชียและหมู่เกาะแปซิฟิก กลุ่มแอฟริกา กลุ่มลาตินอเมริกาและแคริบเบียน (GRULAC) กลุ่มยุโรปตะวันออก (EES) และ กลุ่มยุโรปตะวันตกและประเทศอื่น (WEOG) โดยกลุ่มเอเชีย-แปซิฟิกได้รับการจัดสรรที่นั่ง 2 ที่ กลุ่มแอฟริกา 3 ที่ กลุ่ม GRULAC 2 ที่ กลุ่มยุโรปตะวันออก 1 ที่ และกลุ่ม WEOG 2 ที่
โดยการเลือกตั้งสมาชิกไม่ถาวร UNSC จะมีขึ้นในช่วงสมัยการประชุมสมัชชาใหญ่แห่งสหประชาชาติ ซึ่งมีการประชุมหลัก ๆ ในช่วงเดือนกันยายน ถึงธันวาคมของทุกปี โดยประเทศที่จะได้รับการเลือกตั้งจะต้องได้รับเสียงสนับสนุนอย่างน้อย 2 ใน 3 ของสมาชิกที่เข้าร่วมการประชุม UNGA โดยเป็น การลงคะแนนลับ ทั้งนี้ สมาชิก UNSC ที่ได้รับการเลือกตั้งใหม่ จะเข้ารับตำแหน่งในวันที่ 1 มกราคม ของปีถัดไป
| วาระ | แอฟริกา | แอฟริกา | แอฟริกา | เอเชียแปซิฟิก | เอเชียแปซิฟิก | ยุโรปตะวันออก | ละตินอเมริกา  และแคริบเบียน | ละตินอเมริกา  และแคริบเบียน | ยุโรปตะวันตก  และอื่นๆ | ยุโรปตะวันตก  และอื่นๆ |
| --- | --- | --- | --- | --- | --- | --- | --- | --- | --- | --- |
| 2022 |  กาบอง |  กานา |  |  สหรัฐอาหรับเอมิเรตส์ |  |  แอลเบเนีย |  บราซิล |  |  |  |
| 2023 |  กาบอง |  กานา |  โมซัมบิก |  สหรัฐอาหรับเอมิเรตส์ |  ญี่ปุ่น |  แอลเบเนีย |  บราซิล |  เอกวาดอร์ |  มอลตา |  สวิตเซอร์แลนด์ |
| 2024 |  แอลจีเรีย |  เซียร์ราลีโอน |  โมซัมบิก |  สาธารณรัฐเกาหลี |  ญี่ปุ่น |  สโลวีเนีย |  กายอานา |  เอกวาดอร์ |  มอลตา |  สวิตเซอร์แลนด์ |
| 2025 |  แอลจีเรีย |  เซียร์ราลีโอน |  โซมาเลีย |  สาธารณรัฐเกาหลี |  ปากีสถาน |  สโลวีเนีย |  กายอานา |  ปานามา |  เดนมาร์ก |  กรีซ |
ประเทศที่สมัครเป็นสมาชิกถาวร

กลุ่มจี4 ได้เสนอให้มีการเพิ่มจำนวนสมาชิกคณะมนตรีความมั่นคงแห่งสหประชาชาติจากปัจจุบัน 15 ประเทศ เป็น 25 ประเทศ โดยให้เพิ่มสมาชิกถาวรหกประเทศ และสมาชิกไม่ถาวรสี่ประเทศ รวมทั้งจากเอเชีย แอฟริกา และละตินอเมริกา ซึ่งทางด้านสหราชอาณาจักรและฝรั่งเศสได้ให้การสนับสนุนข้อเสนอของกลุ่มจี4 ส่วนด้านสหรัฐอเมริกาก็เห็นด้วยกับการเพิ่มจำนวนสมาชิกทั้งประเภทถาวรและไม่ถาวรในปริมาณจำกัด และต้องการให้มีการคัดเลือกสมาชิกถาวรใหม่โดยพิจารณาจากการเข้ามีส่วนร่วมในการรักษา สันติภาพและความมั่นคงระหว่างประเทศ และทางด้านรัสเซียและจีนก็ได้แสดงการสนับสนุนการเพิ่มจำนวนสมาชิกในคณะมนตรีความมั่นคง แต่ต้องการให้เพิ่มจำนวนเพียงจำกัดและอย่างค่อยเป็นค่อยไป และขึ้นอยู่กับความเห็นชอบในวงกว้างที่สุดในหมู่บรรดาสมาชิกสหประชาชาติ
การลงคะแนนเสียง

ข้อ 27 ของกฎบัตรสหประชาชาติกำหนดวิธีการลงคะแนนเสียงข้อมติ คือ แต่ละประเทศสมาชิกฯ มีคะแนนเสียงหนึ่งคะแนนเท่ากัน โดยคำวินิจฉัยของ UNSC ในทุกเรื่องจะต้องกระทำด้วยคะแนนเสียงเห็นชอบของสมาชิกอย่างน้อย 9 ประเทศ โดยต้องรวมคะแนนเสียงเห็นพ้องของประเทศสมาชิกถาวรทั้ง   5 ประเทศ ด้วย (เป็นที่มาของคำว่า “สิทธิยับยั้ง” (veto) อย่างไรก็ดี ไม่มีคำว่า veto ปรากฏในกฎบัตรฯ) ยกเว้นในกรณีพิจารณาความ (procedural matters) ต้องการเสียงเห็นชอบจากสมาชิกประเภทใดก็ได้จำนวนอย่างน้อย 9 ประเทศ
บทบาทและหน้าที่

ธำรงรักษาสันติภาพ และความมั่นคงระหว่างประเทศตามวัตถุประสงค์และหลักการของสหประชาชาติ
สอบสวนเกี่ยวกับกรณีพิพาทหรือสถานการณ์ใด ๆ ซึ่งอาจนำไปสู่การกระทบกระทั่งระหว่างประเทศ
เสนอแนะวิธีที่จะใช้กรณีพิพาทเช่นว่านั้น หรือ เงื่อนไขที่ให้มีการตกลงปรองดองกัน
วางแผนเพื่อสถาปนาระบบการควบคุมกำลังอาวุธ
ค้นหาและวินิจฉัยว่ามีภัยคุกคามต่อสันติภาพ หรือ เป็นการกระทำที่รุกรานหรือไม่ แล้วเสนอแนะว่าควรจะปฏิบัติอย่างไร
เรียกร้องให้สมาชิกประเทศทำการลงโทษในทางเศรษฐกิจ และใช้มาตรการอื่น ๆ ที่ไม่ถึงขั้นทำสงคราม เพื่อป้องกันมิให้เกิดหรือหยุดยั้งการรุกราน
ดำเนินการทางทหารตอบโต้ฝ่ายที่รุกราน
เสนอให้รับประเทศสมาชิกใหม่ รวมทั้งเงื่อนไขหรือกฎเกณฑ์ ในการที่จะเข้าเป็นภาคีตามกฎหมายของศาลยุติธรรมระหว่างประเทศ
ทำหน้าที่ให้ภาวะทรัสตีของสหประชาชาติ ในเขตที่ถือว่ามีความสำคัญทางยุทธศาสตร์
เสนอแนะให้สมัชชาสหประชาชาติ แต่งตั้งตัวเลขาธิการและร่วมกับสมัชชาในการเลือกตั้งผู้พิพากษาศาลโลก
ส่งรายงานประจำปีและรายงานพิเศษต่อสมัชชาสหประชาชาติบรรดาประเทศสมาชิกของสหประชาชาติ ต่างตกลงยินยอมที่จะปฏิบัติตามข้อมติใด ๆ ของคณะมนตรีความมั่นคง ทั้งยังรับรองที่จะจัดกำลังกองทัพของตนให้แก่คณะมนตรีความมั่นคงหากขอร้อง รวมทั้งความช่วยเหลือและและอุปกรณ์อื่น ๆ ที่จำเป็นต่อการธำรงรักษาไว้ซึ่งสันติภาพ และความมั่นคงระหว่างประเทศ
ดูเพิ่ม

รายชื่อสมาชิกคณะมนตรีความมั่นคงแห่งสหประชาชาติ
แหล่งข้อมูลอื่น

เว็บไซต์ทางการ
UN Security Council Research Guide
Global Policy Forum – UN Security Council
Security Council Report – information and analysis on the council's activities
What's In Blue – a series of insights on evolving Security Council actions
Center for UN Reform Education – information on current reform issues at the United Nations
UN Democracy: hyperlinked transcripts of the United Nations General Assembly and the Security Council
ประเทศสมาชิกคณะมนตรีความมั่นคงแห่งสหประชาชาติในปัจจุบัน
กลุ่มจี4ซึ่งประกอบด้วย บราซิล, อินเดีย, เยอรมนี และ ญี่ปุ่น
ประเทศสมาชิกภายใต้ฉันทามติร่วม
หมู่เกาะเวอร์จิน (แก้ความกำกวม)

หมู่เกาะเวอร์จิน อาจหมายถึง
หมู่เกาะเวอร์จินของสหรัฐอเมริกา
หมู่เกาะบริติชเวอร์จิน (ดินแดนโพ้นทะเลของสหราชอาณาจักร)
หมู่เกาะสแปนิชเวอร์จิน (ส่วนหนึ่งของปวยร์โตรีโก)
ไซโครเมทรี
การใช้งานโดยทั่วไป

การนำหลักการไซโครเมตริก ที่ประกอบด้วยแก๊สผสมไอ ไปใช้กับระบบทางกายภาพใดๆ ซึ่งไซโครเมตริกเป็นระบบที่น่าสนใจ คือพบมากที่สุดในอากาศซึ่งมีไอน้ำผสมอยู่ มีการนำมาประยุกต์ใช้ในเครื่องทำความร้อน เครื่องระบายอากาศ และทางอุตุนิยมวิทยา สิ่งอำนวยความสะดวกของมนุษย์เราโดยส่วนใหญ่ ไม่ได้มีผลมาจากความร้อน แต่ขึ้นกับอุณหภูมิของอากาศโดยรอบ (การขับเหงื่อ)
hycroscopic คือสารพวกที่สามารถดูดความชื้นจากบรรยากาศได้ดี มักจะอยู่ในสัดส่วนความชื้นสัมพัทธ์ หรือสูงกว่าความชื้นสัมพัทธ์ สารดังกล่าวเช่น ผ้าฝ้าย กระดาษ เซลลูโลส รวมถึงผลิตภัณฑ์ไม้อื่นๆ น้ำตาล แคลเซียมออกไซด์ (ปูนขาว) และสารเคมีจำนวนมาก  และปุ๋ย อุตสาหกรรมที่ใช้วัสดุเหล่านี้ มีความกังวลในการควบคุมความชื้นสัมพัทธ์ ในการผลิต และเก็บรักษาวัสดุดังกล่าว
	ในการใช้งานในอุตสาหกรรมการอบแห้งเช่น กระดาษแห้ง ผู้ผลิตต้องการความชื้นสัมพัทธ์ ต่ำ จึงพยายามปรับลดให้เหมาะสม โดยเพิ่มอัตราการอบแห้ง และการใช้พลังงานตามการเพิ่มขึ้นของความชื้นสัมพัทธ์ ซึ่งในการลดความชื้นสัมพัทธ์ส่งผลให้มีปริมาณไอเสียเพิ่มขึ้น  โรงงานอุตสาหกรรมเห็นความสำคัญที่จะหลีกเหลี่ยงการทำระเหย หรือทำให้เกิดการกัดกร่อน 
ยีสต์ และราสามารถควบคุมได้โดยการรักษาความชื้นสัมพัทธ์ โดยทั่วไปเชื้อราไม่สามารถเจริญเติบโตที่ความชื้นสัมพัทธ์ต่ำ 75%
คุณสมบัติ Psychrometric > อุณหภูมิกระเปาะแห้ง

อุณหภูมิกระเปาะแห้ง คืออุณหภูมิที่วัดโดยเครื่องวัดอุณหภูมิที่สัมผัสกับอากาศโดยตรงโดยไม่สัมผัสกับแสงอาทิตย์โดยตรง อุณหภูมิจะเพิ่มขึ้นแตกต่างจากอุณหภูมิกระเปาะเปียกและ จุดน้ำค้าง
คุณสมบัติ Psychrometric > อุณหภูมิกระเปาะเปียก

อุณหภูมิความร้อนของกระเปาะเปียก เป็นความร้อนของส่วนผสมของอากาศและไอน้ำ ค่าที่วัดได้จากเครื่องวัดอุณหภูมิ มักจะมีค่าใกล้เคียงกับอุณหภูมิกระเปาะเปียก 

การวัดอุณหภูมิกระเปาะเปียกนั้นในการวัดก็ใช้เทอร์โมมิเตอร์แบบเดียวกับที่วัดแบบกระเปาะแห้ง แต่ที่กระเปาะปลายเทอร์โมมิเตอร์จะเอาผ้าชุบน้ำพอชุ่ม ๆ 

พันกระเปาะเอาไว้และในตอนวัดก่อนที่จะอ่านก็จะต้องทำให้ปลายกระเปาะเปียกดังกล่าวเคลื่อนที่ด้วยความเร็ว ๆ หนึ่ง
คุณสมบัติ Psychrometric > ความชื้นสัมพัทธ์

อัตราส่วนโดยมวลของไอน้ำในอากาศในขณะหนึ่ง(ที่อุณหภูมิหนึ่ง) ต่อ ไอน้ำสูงสุดที่อากาศ (ที่อุณหภูมินั้น) สามารถแบกรับไว้ได้
คุณสมบัติ Psychrometric > อุณหภูมิจุดน้ำค้าง

อุณหภูมิที่เมื่ออากาศชื้นถูกทำให้เย็นลงขณะที่ปริมาณไอน้ำยังคงที่ การลดอุณหภูมิถึงจุดหนี่งจะทำให้ไอน้ำเกิดการอิ่มตัว และกลั่นตัวควบแน่นเป็นหยดน้ำ ที่ความดันบรรยากาศคงที่
“อุณหภูมิที่ความชื้นในอากาศเริ่มกลั่นตัวเป็นหยดน้ำเมื่ออากาศถูกลดอุณหภูมิที่ความดันคงที่”
คุณสมบัติ Psychrometric > ความชื้น > ความชื้นจำเพาะ Specific Humidity

ความชื้น ถูกกำหนดให้เป็นสัดส่วนของมวลของไอน้ำต่อหน่วยมวลของกลุ่มตัวอย่างอากาศชื้น
คุณสมบัติ Psychrometric > ความชื้น > ความชื้นสัมบูรณ์ Absolute humidity

มวลของไอน้ำต่อหน่วยปริมาตรของอากาศที่มีไอน้ำ ปริมาณนี้ที่รู้จักกันเป็นความหนาแน่นของไอน้ำ หน่วยโดยทั่วไป คือ กิโลกรัมความชื้น / กิโลกรัมอากาศแห้ง
คุณสมบัติ Psychrometric > ปริมาตรจำเพาะ (specific volume)

เป็นการเปรียบเทียบปริมาตรของของเหลวกับปริมาตรของน้ำ ที่น้ำหนักและอุณหภูมิเดียวกัน